丹頂鶴（Grus japonensis）係一種高大而儀態優雅嘅白色鶴。又叫做仙鶴、白鶴（其實白鶴係另一種鶴屬嘅鳥類）、鴜鷜，中國古籍文獻畀丹頂鶴好多名，例如《爾雅翼》叫仙禽，《本草綱目》胎禽。丹頂鶴係鶴類中嘅一種，因頭頂有紅肉冠而得名。佢係東亞地區所特有嘅鳥種，因體態優雅、顏色分明，響呢啲地區嘅文化中具有吉祥、忠貞、長壽嘅寓意。